Tervalampi (Mäntyharju)

Tervalampi on Etelä-Savossa Mäntyharjulla Repoveden kansallispuistossa sijaitseva lampi. Maantietoa Lampi on 370 metriä pitkä, 220 metriä leveä, ja sen pinta-ala on 3,1 hehtaaria. Lammella ei ole kartan mukaan saaria. Sen rantaviivan pituus on 1,1 kilometriä. Luontoarvoja Lampi, Välijoki ja puolet Kaljunkoskesta sisältyvät lammen rantametsien ohella Repoveden kansallispuistoon. Toisaalta, se jää Pahkajärven ampuma-alueen puolelle eikä se ole siten retkeilijöiden käytettävissä. Vesistösuhteet Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 91,6 metriä mpy. Historiaa Repovesi-Luujärven itäpuolinen alue on ollut Kymmenen puunhankinta-aluetta, jossa kaadetut tukit kuljetettiin uittamalla Repovedelle. Eräs uittoreiteistä kulki Kaljunjärvestä Tervalammen kautta alajuoksulle. Vuoden 1955 peruskartassa on lampeen laskevaan Kaljukoskeen merkitty uittoruuhi, jolla tukit uitettiin kosken ohi lampeen. Uitto jatkui Ylä-Tervajärvestä Tervajärveen, josta se jatkui Kuutin kanavan kautta Repovedelle. Lähteet